*OBRAZLOŽENJE UZ PRIJEDLOG*

*2. IZMJENA I DOPUNA PRORAČUNA OPĆINE PETRIJEVCI ZA 2025. GODINU*

Najvažniji razlog predmetnih 2. Izmjena i dopuna Proračuna 2025. godine jest izvršavanje zakonske obveze rasporeda viška prihoda prenesenog iz prethodne 2024. godine. U članku 1. prijedloga 1. Izmjena Odluke o izvršavanju Proračuna Općine Petrijevci za 2025. godinu naveden je raspored viška prihoda poslovanja u iznosu 365.834,00 eura.

 Važno je napomenuti kako ovim izmjenama nije obuhvaćen veliki dio pozicija obzirom kako dosadašnjim izvršenjem nije došlo do probijanja planiranih pozicija, tako da predmetne izmjene imaju karakter tehničkog rebalansa, jer se osiguravaju konkretne pozicije za pripremu, prijavu na natječaje i provedba određenih kapitalnih projekata kojima je njihov plan bilo nužno korigirati u odnosu prethodnu verziju Proračuna za 2025. godinu.

Proračun Općine Petrijevci predloženim 2. Izmjenama i dopunama Proračuna Općine predložen je na **prihodovnoj strani** u ukupnoj svoti od 3.139.731,00 eura, gdje prihodi poslovanja (razred 6) čine 3.024.731,00 eura, a prihodi od prodaje nefinancijske imovine (razred 7) 115.000,00 eura, dok primici od financijske imovine i zaduživanja (razred 8) nisu planirani.

Ukupno je prihodovna strana predmetnih 1. Izmjena i dopuna veća za 1,6 % ili za 50.916,00 eura. Konkretno što se tiče promjena, najveće povećanje je vidljivo kod prihoda od pomoći iz inozemstva i od subjekata unutar općeg proračuna (skupina 63) u iznosu 50.000,00 eura, a odnosi se na odobrena sredstva za projekt rekonstrukcije ceste u ulici M.Gupca u Petrijevcima.

 ***Rashodi i izdaci*** u 2. Izmjenama i dopunama Proračuna 2025. godine planirani su u svoti od 3.505.565,00 eura, od čega se na rashode poslovanja (razred 3) odnosi 1.782.985,00 eura što je povećanje od 2.000,00 eura, dok se rashodi za nabavu nefinancijske povećavaju za 1.586.300,00 eura na 1.701.050,00 eura. Istovremeno, izdaci za financijsku imovinu i otplate zajmova (razred 5) nisu se mijenjali i iznose 21.530,00 eura, a odnose se na otplatu dugoročnog kredita za izgrađeno parkiralište iza zgrade stare škole i zgrade Općine.

Najvažnije izmjene i dopune rashodovne strane Proračuna odnose na kapitalni dio, odnosno usklađivanje pozicija kapitalnih projekata koje Općina prijavljuje na dostupne i očekivane EU natječaje, te natječaje državnih ministarstava. Promjene se odnose na sljedeće projekte: „Kapitalni projekt K220409 – „Izgradnja dječjeg igrališta u Vjetrovitoj ulici u Petrijevcima“, gdje se isti projekt povećava za 85.000,00 eura na novi plan u iznosu 95.000,00 eura, te projekti „Kapitalni projekt K231003 – Izgradnja teniskog igrališta u Petrijevcima“ s novim planom od 170.000,00 Za navedene projekte u izvorima financiranja u posebnom dijelu izmjena i dopuna vidljiva je financijska konstrukcija istih.

Kapitalni dio proračuna kroz I. Izmjene i dopune proračuna iznosi 1.764.050,00 eura što je u odnosu na prethodni plan proračuna 2025. godine od 1.633.800,00 eura veći za 130.250,00 eura, a ukupno čini 50,3 % rashodovne strane proračuna što ovaj proračun kroz predmetne izmjene čini još više razvojnim.

Što se tiče najvažnijih promjena na rashodima poslovanja (razred 3) tu je vidljivo smanjenje rashoda u Programu 2201. – „Donošenje i provedba akata i mjera iz djelokruga rada općinskog načelnika“ koji se smanjuje za 41.300,00 eura i to na pozicijama rashoda za zaposlene u navedenom iznosu obzirom kako plaća načelnika od mjeseca lipnja ne ide više na teret proračuna nakon što je načelnik Općine Petrijevci postao zastupnikom u Hrvatskom saboru.

Nasuprot smanjenju vidljiva su povećanja kod rashoda poslovanja i to na pozicijama koja se odnose na upravljanje i održavanje nepokretne imovine i opreme Općine u iznosu 11.300,00 eura, kod Programa 2201. – Opći poslovi Općinske uprave – tekuće aktivnosti, redovno poslovanje za 7.500,00 eura, kod izdvajanja udrugama u kulturi za 2.000,00 eura, te izdvajanja za udruge u sportu za 7.000,00 eura.

 Predloženim 2. Izmjenama i dopunama na prihodovnoj i rashodovnoj strani, te sa ranije planiranim viškom prihoda, Proračun Općine Petrijevci u potpunosti je uravnotežen.

Viši stručni suradnik za financije i računovodstvo:

Dalibor Bošnjaković, dipl. oec., v.r.